wickkiey/tamil-wikipedia-chunked huggingface dataset:
# ஐதராபாத் இலவச மீன் மருத்துவம்

## கருத்து முரண்பாடு

பாதினி கவுடு குடும்பத்தினர் கீழ்க் கண்ட காரணங்களுக்காக மருந்தின் கலவைக் கூறுகளைப் பற்றி வெளிப்படையாகத் தெரியப்படுத்தவில்லை:
- மருந்தின் கலவை முறை அல்லது கலவைக் கூறுகளைப் (ingredients) பற்றி வெளிப்படையாகத் தெரியப்படுத்தினால் மருந்து வீரியம் (potency) இழந்து போகலாம் என்ற அச்சம் ஒரு காரணம். முப்பாட்டனார் துறவியிடம் கொடுத்த வாக்குறுதியின்படி இலவசமாக சிகிச்சை செய்யலாம் ஆனால் மருந்தின் கலவை முறைகளை வெளியிடக்கூடாது என்பதாகும்.
- பிறர் இந்த சிகிச்சை முறையைத் தன்னலப்படுத்துவதைக் காண விரும்பவில்லை.
- வணிக நோக்கில் செயல்பட்டால் இந்த சிகிச்சை முறை குணமளிக்கும் தன்மையை இழந்துவிடும்.  
பிபிசி மற்றும் சி.என்.என் ஊடக செய்தி நிறுவனங்கள் 2004 ஆம் ஆண்டிலேயே இந்தியா மற்றும் வெளிநாடுகளில் இந்த சிகிச்சை பற்றி மக்கள் அபிமானம் மற்றும் குணமளிக்கும் திறன் பற்றி அறிவித்தன.  
ஜன விஞ்ஞான வேதிகா எனும் பெயரில் இயங்கும் பகுத்தறிவு இயக்கம் மீன் மருந்தின் கலவைக் கூறுகளை வெளியிடாமைக்காக நகர நீதிமன்றத்தில் வழக்குத் தொடர்ந்தனர். இந்திய மருத்துவக் குழு மற்றும் பல அறிவியலாளர்கள் இணைந்து, மீன் மருந்தின் மாதிரியைச் (sample) சேகரிக்குமாறு மாநில அரசையும் உயர்நீதி மன்றத்தையும் வற்புறுத்தினார்கள். இந்த மீன் மருந்து ஊக்கியம் (steroids), கன உலோகம் (heavy metal (chemistry) மற்றும் பாதரசம் (மூலம்) போன்றவை இந்த மீன் மருந்தில் கலந்திருக்கலாம் என்று அனுமானிக்கப்பட்டது.
# ஐதராபாத் இலவச மீன் மருத்துவம்

## கருத்து முரண்பாடு

### குற்றச்சாட்டுகளுக்குப் பதில்

கடந்த 2004 ஆம் ஆண்டு ஜூன் மாதம் 6 ஆம் தேதி அன்று பாதினி கவுடு குடும்பத்தினர் மீன் மருந்தின் மாதிரியை அறிவியல் பகுப்பாய்வுக்காக (scientific analysis) முறையே 2004 மற்றும் 2005 ஆம் ஆண்டுகளில் சிகிச்சை நடைபெறும் சமயத்தில் ஒப்படைத்தார்கள். அப்போது இக்குடும்பம், புகழ் பெற விரும்பி இந்த சிகிச்சை அளிக்கப்படவில்லை மாறாக இலவசமாக சிகிச்சை அளிப்பது மட்டுமே குறிக்கோள் என்று உறுதியளித்தார்கள். அரிநாத் கவுடு மற்றும் அவர் சகோதரர்கள் தங்கள் முன்னோர்களின் அறிவுறுத்தலை மட்டும் பின்பற்றுவதாகக் கூறினார்கள். இவர்கள் திட்டவட்டமாகக் கூறுவது என்னவெனில் 1845 ஆம் ஆண்டு தொடங்கி இன்று வரை சிகிச்சை பெறுவோர் எண்ணிக்கை உயர்ந்துள்ளது, ஆனால் இறப்பு ஏதுமில்லை என்பதாகும்.  
போதிய சான்றுகள் இல்லாதபடி கவுடுகள் எச்சரித்தது இந்தியாவின் பிற இடங்களில் மற்றும் உலகின் பகுதிகளில் இந்த குடும்பப் பெயரைப் பயன்படுத்தி மீன் மருந்து சிகிச்சை செய்யும் போலிகள் பற்றிய செய்தி ஆகும். மிருகஷீர்சா கார்த்தி நாளன்று ஐதராபாத் நகரில் கண்காட்சித் திடலில் (Exhibition Grounds) மட்டும் இச்சிகிச்சை நடைபெறுகிறது என்பது மற்றொரு செய்தி.
# ஐதராபாத் இலவச மீன் மருத்துவம்

## கருத்து முரண்பாடு

### நீதி மன்றத் தீர்ப்பு

ஆந்திரப் பிரதேச உயர் நீதிமன்றம், பகுதி நடுவர் ஆயம் (Division Bench) 2006 ஆம் ஆண்டு சனவரி மாதம் 27 ஆம் தேதி அன்று மீன் மருத்துவம் மற்றும் சிகிச்சை முறையில் தலையிடவோ அல்லது ஆணை அல்லது உத்தரவு பிறப்பிக்கவோ மறுத்துவிட்டது. இதற்கு நீதிமன்றம் அளித்த விளக்கம் என்னவெனில் சிகிச்சை மருத்துவ பெறுமானம் (medical value) ஏதுமில்லாத போதிலும், ஆய்வு செய்யப்பட்ட மாதிரிகளில் எந்த தீங்கு விளைவிக்கும் பொருளுமில்லை என்பதாகும். மக்கள் நம்பிக்கையுடன் இந்த சிகிச்சையைப் பெற திரளுவது குறித்து நீதி மன்றம் தலையிட இயலாது.  
பகுதி நடுவர் ஆயம் ஜன விஞ்ஞான வேதிகா தொடுத்த மனுவை தள்ளுபடி செய்தது. எனினும் மனுதாரர்கள் முறையீடு என்னவெனில், பாதினி சகோதரர்கள் கொடுக்கும் பொருளில் எந்த மருத்துவ குணமும் இல்லையென்பது நிலைநாட்டப்பட்டாலும், மாநில அரசு ஆஸ்துமா குணமாக்கும் சிகிச்சை உரிமைக்கு எதிராக எந்த நடவடிக்கையும் எடுக்கவில்லை என்பதுதான்.
# ஐக்கியவியல்

**ஐக்கியவியல்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்களில் ஒன்று.  
காலம் 16ஆம் நூற்றாண்டு.  
இது 15 வெண்பாக்கள் மட்டும் கொண்ட ஒரு சிறு நூல்.  
ஐக்கியம் என்றால் என்ன என்பதை இந்த நூல் விளக்குகிறது.  
இந்த நூலிலுள்ள ஒரு பாடல்.
:தீட்டேல் இதழிலுற இந்நூலை; தீட்டிடினும்
:காட்டேல் ஊன் காயம் உவவார் கண்ணில் – காட்டிடுக
:ஆதி சம வாய விலங்கு ஆக்கை இருள் ஆணவம், அ-
:நாதி சம வாய நஞ்சு என்பார்க்கு
- ஐக்கியம் - விளக்கம்
ஐக்கியம் என்பது ஒன்றுபட்டு வாழ்தல்.  
இதனைத் திருவள்ளுவர் ஒப்புரவு அறிதல் என்னும் அதிகாரத்தில் விளக்குகிறார்.  
இது சமுதாயத்தில் ஒட்டுறவோடு வாழ்தல்.  
சமூகத்தில் ஒட்டுறவு இல்லாதவனை இக்காலத்தில் ‘நாதி இல்லாதவன்’ என்பர்.  
‘நாதி’ என்பது எனது என்னும் பொருளைத் தந்து தெலுங்கில் வழங்குவதைக் காண்கிறோம்.  
ஒருவனை என்னுடையவன் எனப் பிறர் மதிப்பது ‘நாதி’.  
இதுவே ஐக்கியம்.  
ஐக்கியம் இல்லாதது ‘அநாதி’.  
மேலே காட்டப்பட்டுள்ள பாடல் ‘அநாதி’ என்னும் சொல்லை அதன் பொருள் விளங்குமாறு,
இரண்டு அடிகளில் பிரித்துக் காட்டியிருப்பது குறிப்பிடத் தக்கது.
- ஐக்கியம் - பொது விளக்கம்
:வேதாந்த, சித்தாந்த வேறுபாடு காட்டாதது.
# ஐக்கியவியல்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# ஐங்குறுநூறு பழையவுரை

ஐங்குறுநூறு அகத்திணைப் பாடல்களுக்கு ஒவ்வொன்றின் இறுதியிலும் அதன் நிகழ்விடம் காட்டும் விளக்கக் குறிப்பு உள்ளது  
இதனைக் கருத்துரை எனக் குறிப்பிடுகின்றனர்.  
இதனைச் செய்தவர் இன்னார் எனத் தெரியவில்லை.  
இதனை விடுத்துப் ‘பழைய உரை’ என்னும் குறிப்போடு சாமிநாதையர் பதிப்பித்துள்ள உரையையே இங்கு நாம் ‘பழைய உரை’ என எடுத்துக்கொள்கிறோம்.  
இந்த உரையின் பாங்கு
- சில பாடல்களுக்கு ஓரிரு வரிக் குறிப்பு. சிலவற்றிற்கு பல வரிகளில் குறிப்பு. இப்படி அமைந்துள்ளது.
- சில பாடல்களுக்கு உள்ளுறை பற்றிய விளக்கங்கள் மட்டும் உள்ளன.
:”பூவுப் புலாலும் ஒக்க விளையும் ஊரன் என்றது குலமகளிரைப் போலப் பொதுமகளிரையும் கொண்டொழுகுவான் என்றது”
- சில பாடல்கள் எவ்வாறு திணைக்குப் பொருந்தும் எனக் காட்டப்பட்டுள்ளன.
:இது கருப்பொருளால் பாலை
:இது காலத்தால் பாலை
:இது பாலைக்கு உரித்தாகிய வேனிற்கண் நிகழும் குரவும் குயிலும் கூவுதலால் பாலை ஆயிற்று
:இது பாலைக்கு உரிய கோங்கு கூறினமையால் பாலை ஆயிற்று
- சிலவற்றிற்கு வேறு பாடங்கள் காட்டப்பட்டுள்ளன.
- ஆங்காங்கே தொல்காப்பிய மேற்கோள்கள் தரப்பட்டுள்ளன.
இந்த உரை எல்லாப் பாடல்களுக்கும் கிடைக்கவில்லை.  
இந்த உரைநூலின் காலம் 13ஆம் நூற்றாண்டு.
# ஐங்குறுநூறு பழையவுரை

## பார்க்க

- எட்டுத்தொகை உரைகள்
# ஐங்குறுநூறு பழையவுரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# வங்காலை மத்திய மகா வித்தியாலயம்
# வங்காலை மத்திய மகா வித்தியாலயம்

## உசாத்துணை நூல்கள்

- நெய்தல் நில மன்னர்கள், கலாநிதி ஏ.எஸ்.சோசை, விரிவுரையாளர் - யாழ் பல்கலைக்கழகம், சிறப்பு மலர்: புனித ஆனாள் ஆலயம் - வங்காலை.
- கலாநிதி ப.புஸ்பரட்ணம் (2003), பண்டைய இலங்கையில் பரதவர் சமூகம், சில தொல்லியல் சான்றுகள், தொல்லியல் நோக்கில் இலங்கைத் தமிழர் பண்பாடு, (யாழ் பல்கலைக்கழகம்).
- Nguhrpupah; K.K.Pillay (1975): A Social History of the Tamils (Madras University)
வங்காலை.com www.voiceofmannar.com
# ஒழிவிலொடுக்கம்

**ஒழிவிலொடுக்கம்**
என்னும் நூல் கண்ணுடைய வள்ளல் என்பவரால் செய்யப்பட்டது.
- நிலையான பேரின்பம் – என்பது இதன் பொருள்
- காலம் 15ஆம் நூற்றாண்டு.
- 253 வெண்பாக்களைக் கொண்ட ஒரு விரிவான நூல்.
துறவு பூணும் பாங்கினைக் குறிப்பிடுகிறது. விரைவில் பேரின்பப் பேறு பெறும் வழிகளைக் காட்டுகிறது. இதில் வேதாந்தம், சித்தாந்தம் என்னும் பாகுபாடுகள் இல்லை. பிரபஞ்சப் பற்றொழிவு எனப்படும் துறவை,
:கூறிற்று
:யோகக் கழற்றி
:கிரியைக் கழற்றி
என்னும் மூன்று நிலைகளில் இது காட்டுகிறது.
# ஒழிவிலொடுக்கம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ராஜகோபால தொண்டைமான்

**ராஜகோபால தொண்டைமான்** (23 ஜூன் 1922 - 16 சனவரி 1997) புதுக்கோட்டை சமஸ்தானத்தின் தொண்டைமான் வம்சத்தைச் சேர்ந்த அரசர் ஆவார். புதுக்கோட்டையின் கடைசி மன்னரான ராஜராஜகோபால தொண்டைமான் பிரிட்டிஷ் அரசால் 6 வயதில் அரசராகத் தேர்ந்தெடுக்கப்பட்டார். புதுக்கோட்டை சமஸ்தானத்தின் கடைசி மன்னரான ராஜகோபால தொண்டைமான், 1928 முதல் 1948 வரை மன்னராக இருந்தார். இவரது ஆட்சிக் காலத்தில், 1930ஆம் ஆண்டு 'புதிய அரண்மனை’ எனும் பெயர் கொண்ட அரண்மனை கட்டப்பட்டது. இந்தோ- செராசெனிக் திராவிட கட்டடக்கலையில் கட்டப்பட்ட இந்த அரண்மனை தற்போது புதுக்கோட்டை மாவட்ட ஆட்சியர் அலுவலகமாக இயங்கி வருகிறது.
# திருவம்பலமுடையார் மறைஞான சம்பந்தர்

**திருவம்பலமுடையார் மறைஞான சம்பந்தர்** என்பவர் திருப்புத்தூர் சிவபெருமான் திருவிளையாடல்களைக் கூறும் ஓங்குகோயில் புராணம் என்னும் நூலைச் செய்த தமிழ்ப்புலவர். 15ஆம் நூற்றாண்டில் இராமநாதபுரம் மாவட்டம் திருப்புத்தூரில் வாழ்ந்தவர். 16ஆம் நூற்றாண்டில் சிதம்பரத்தில் வாழ்ந்த மறைஞான சம்பந்தரின் வேறுபட்டவர்.
# திருவம்பலமுடையார் மறைஞான சம்பந்தர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஓங்குகோயில் புராணம்

ஓங்குகோயில் புராணம் என்பது திருப்புத்தூர் சிவபெருமான்மீது பாடப்பட்ட நூல். பாடியவர் திருவம்பலமுடையார் மறைஞான சம்பந்தர்.
- காலம் 15ஆம் நூற்றாண்டு.
இந்த நூல் கிடைக்கவில்லை.  
திருத்தளிநாதர் திருவிளையாடல்களைக் கூறும் இந்த நூலை திருவம்பலமுடையார் மறைஞான சம்பந்தர் அரங்கேற்றினார் எனக் குறிப்பிடும் கல்வெட்டு ஒன்று இந்தக் கோயிலில் உள்ளது.  
வெள்ளியம்பலத் தம்பிரான் என்பவர் முத்தி நிச்சயம் என்னும் நூல் எழுதியுள்ளார். அதில் மறைஞான மாலையில் இந்த நூலைப்பற்றிக் குறிப்பிடும் இரண்டு பாடல்கள் உள்ளன.  
நூல் கூறும் செய்தி
:ஆன்மா
:இறைவன்
:முத்திநிலை
:அனுபவம்
என்பனவற்றின் தன்மையை இந்த நூல் உணர்த்துகின்றது.
# ஓங்குகோயில் புராணம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# விக்கிப்பீடியா:கலைச்சொல் ஒத்தாசை/தொகுப்பு04

## பன்னாடு மற்றும் சர்வதேசம்

பன்னாட்டையும் (Multinational) சர்வதேசத்தையும் (International) விக்கியில் தெளிவாகப் பயன்படுத்தலாமா? சர்வதேசம் வருமிடங்களில் சிலவற்றில் பன்னாடு என்று பயன்படுத்தப்பட்டுள்ளது. தன்னாட்சியான கலைச்சொல்லாக்கம் தவறான பொருளைத் தருகிறது என நினைக்கிறேன். அதேவேளையில் பன்னாட்டுத் தமிழ் நடுவம் போன்ற சில அமைப்புகள் *பன்னாட்டு* எனப் பதிவு செய்துகொண்டதால் அவற்றை மாற்ற முடியாதுயென்பதையும் அறிகிறேன். அவையின்றி அனைத்து நாடுகளையும் குறிக்க வேண்டிய இடத்தில் பல நாடுகள் என தவறாகக் குறிப்பவைகளை மாற்றிக்கொள்ளலாமா?
சில உதாரண இடங்கள்: பன்னாட்டுக் காவலகம், பன்னாட்டு இருபது20, பன்னாட்டு இயற்கைப் பாதுகாப்புச் சங்கம், பன்னாட்டுப் பள்ளிகள், பன்னாட்டு உறவுகள், மேலும் கொஞ்சம்..--நீச்சல்காரன் (பேச்சு) 00:48, 29 மே 2012 (UTC)
1. சர்வதேசம் என்பது புறமொழிச்சொல். சமற்கிருதம் என எண்ணுகிறேன்.  
- நீச்சல்காரன், நான் International என்பதினை அனைத்துலக என்றும், Global என்பதனை உலகலாவிய என்றும் பயன்படுத்தி வருகின்றேன். இது இவ்வுரையாடலுக்குப் பயன்படுமென்று நினைக்கிறேன். -- தினேஷ்குமார் பொன்னுசாமி (பேச்சு) 03:13, 29 மே 2012 (UTC)  
- International என்பதற்கு அனைத்துலக என்பதுதான் சரி என்று படுகின்றது. நானும் பல இடங்களில் பன்னாட்டு என்றே பயன்படுத்தி இருக்கின்றேன். --சஞ்சீவி சிவகுமார் (பேச்சு) 04:18, 29 மே 2012 (UTC)  
:தமிழ் விக்கிப்பீடியாவின் தன்னாட்சிக்கும் இதற்கும் தொடர்பில்லை. இந்தக் குழப்பம் விக்கிப்பீடியாவுக்கு வெளியேயும் உண்டு. எடுத்துக்காட்டுக்கு, பார்க்க: பன்னாட்டு விமான நிலையம் குறித்த கூகுள் தேடல் முடிவுகள். *சர்வதேசம்* புறமொழிச் சொல் என்பதால் விட்டு விடுவோம். *Multinational, international* ஆகிய இரு சொற்களுக்கு இடையேயான தெளிவு தேவைப்படுகிறது என்றாலும், இரண்டும் பல இடங்களில் மாற்றி மாற்றிப் பயன்படுவதைக் காணலாம். *International one day match* என்று சொன்னாலும் அங்கு ஒரு சில நாடுகளே விளையாடுகின்றன. எனவே, *பன்னாட்டு ஒரு நாள் கிரிக்கெட்டுப் போட்டி* என்று சொன்னாலும் தவறாகத் தெரியவில்லை. பன்னாட்டு விமான நிலையங்களுக்கும் இது பொருந்தும். எனவே, ஆங்கிலச் சொல்லுக்கு நேர் மொழிபெயர்ப்பு வேண்டும் என்று கருதாமல் தமிழில் சொல்லும் போது பொருள் மாறாமல் இருக்கிறதா என்று மட்டும் பார்க்கலாம். அப்படியே *international* என்பதற்கு சரியான, நேரடித் தமிழாக்கம் *நாடுகளிடை, நாட்டிடை* என்பது போன்றே அமையும். *சர்வதேசம்* புறமொழிச் சொல் என்பதை விடுத்துப் பார்த்தாலும் இந்த நேரடிப் பொருளைத் தருவதில்லை. World, Global என்று வரும் இடங்களில் *உலக, உலகளாவிய, அனைத்துலக* என்பது போன்ற சொல்லாட்சிகளைப் பயன்படுத்தலாம். எடுத்துக்காட்டு, உலக சுகாதார அமைப்பு--இரவி (பேச்சு) 07:47, 29 மே 2012 (UTC)  
:: அனைத்துலக என்பதுவே international என்பதற்கு தற்போது பரவலாகப் பயன்படுத்தப்பட்டு வருகிறது என்று நினைக்கிறேன். --Natkeeran (பேச்சு) 16:06, 29 மே 2012 (UTC)
# ஓரான்வழித் திருமுடி அடைவு கலியன் அருள்பாடு

**ஓரான்வழித் திருமுடி அடைவு கலியன் அருள்பாடு** ஒரு கட்டுரை நூல்.  
கலியன் என்னும் திருமங்கையாழ்வார் திருவரங்கத்தில் திருவாய்மொழியைப் போற்றும் திருவிழா ஒன்றைத் தானே முன்னின்று நடத்தினார். இந்தத் திருவிழாவுக்கு ‘ஓரான்வழித் திருமுடி அடைவு’ என்று பெயர். இந்த நிகழ்ச்சியைக் கூறும் கட்டுரை இந்த நூல். இதை எழுதியவர் பெரியவாச்சான் பிள்ளை. இந்த நூலின் காலம் 13ஆம் நூற்றாண்டு.
# ஓரான்வழித் திருமுடி அடைவு கலியன் அருள்பாடு

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# இலங்கையில் பலதார மணம்

**இலங்கையில் பலதார மணம்** சட்டவிரோதமானதும் இக்குற்றத்திற்கு தண்டனை மற்றும் சிறைத் தண்டனை என்பவற்றை விதிக்க சட்டத்தில் இடமுண்டு. ஆயினும், இசுலாமில் அனுமதிக்கப்பட்டுள்ளபடி முஸ்லிம் ஆண்கள் நான்கு மனைவியரைக் கொண்டிருக்கலாம். முஸ்லிம் ஆண்களுக்கு இச்சட்டம் விதிவிலக்கு. மிக குறைந்தளவு முஸ்லிம் ஆண்களே (இலங்கை சனத்தொகையில் 7 வீதமானோர் முஸ்லிம்கள்) பல மனைவிகளைக் கொண்டுள்ளனர். அநேகமாக மற்ற நாடுகளில் பலதுணை மணம் அனுமதிக்கப்படுவதை போன்று, கணவன் தன்னுடைய முதல் மனைவியிடம் முறைப்படி தான் பல மனைவிகளை மணம் முடிக்க இருப்பதை தெரிவிக்க வேண்டும்.
முஸ்லிம் ஆண்களுக்கு சட்டம் பலதார மணத்திற்கு அனுமதிக்கின்றபோதும், பெண்கள் உரிமை அமைப்புகள் இந்த விடயத்தில் பெண்களின் உரிமைகள் மட்டில் ஆர்வம் காட்டுகின்றன.  
இன்று முஸ்லிம் ஆண்களுக்கு மட்டும் சட்டத்தில் பலதார மணத்திற்கு இடமிருப்பினும், புராதன இலங்கையில் பலதார மணம் காணப்பட்டிருந்தது. குறிப்பாக சிங்கள அரச குடும்பங்களில் காணப்பட்டதாக குறிப்புகள் காணப்படுகின்றன. அத்துடன் கலிங்க கடல் வர்த்தகர்கள் இலங்கையில் பெண்களை மணந்து, பலதார மண பழக்கம் கொண்டவர்களாகக் காணப்பட்டனர்.
# இலங்கையில் பாலியல் தொழில்

**இலங்கையில் பாலியல் தொழில்** சட்டத்துக்குப் புறம்பானது. சட்டவாக்க கட்டுரை 360(சி) பிரிவின்படி பாலியல் தொழில் சகல நடவடிக்கைகளும் (குறிப்பாக உடல்பிடித்தல் ஊடான நடவடிக்கை) தடைசெய்யப்படுகின்றது. இத்தொழில் அயல் நாடுகளில் உள்ளதை விட இலங்கையில் ஒப்பீட்டளவில் குறைவாக உள்ளது. ஆயினும், சிறியளவில் பெண்கள், சிறுவர், சிறுமியர் பாலியல் தொழிலுக்காக கடத்தப்படுதல், சில பாதுகாப்புப் படையிர் பாலியல் தொழிலாளர்களுடன் ஆணுறையணிந்து உறவு கொள்ளுதல், பெற்றோர்களே குழந்தைகளைப் பாலியல் தொழிலுக்காக கட்டாயப்படுத்தல் என்பன குறிப்பிடத்தக்கன.  
இலங்கையில் சிறுவர் பாலியல் தொழில் குறிப்பிடத்தக்களவு சமூகத் தாக்கத்தை ஏற்படுத்துகிறது. குழந்தைகளைப் பாலியல் நோக்கில் முறைகேடாக அணுகினால் அதற்கான தண்டனை 20 ஆண்டுகள் சிறை. ஆயினும், 40,000 சிறுவர், சிறுமியர் பாலியல் தொழிலுக்கு உட்படுத்தப்படுகின்றனர் என்ற புள்ளிவிவரத்தை குழந்தை உரிமை அமைப்புகள் தருகின்றன. இந்த எண்ணிக்கை இதைவிடக் கூடுதலாக இருக்கலாம்.
# இலங்கையில் பாலியல் தொழில்

## புள்ளி விபரம்

- இலங்கையில் ஒவ்வொரு நாளும் 80,000 ஆண்கள் பாலியல் தொழிலாளிகளைத் தேடிச் செல்கின்றனர்.
- இலங்கையில் கிட்டத்தட்ட 40,000 பாலியல் தொழிலாளிகள் காணப்படுகின்றனர்.
- பாலியல் தொழில் உள்ளிட்ட 30,000 க்கு மேற்பட்ட குழந்தை பாலியல் வன்முறை நிகழ்வுகள் காவல்துறையிடம் பதிவாகியுள்ளன.
- 10,000 – 15,000 சிறுவர்கள் பாலியல் தொழிலுக்காக விற்கப்பட்டுள்ளனர்.
- விலை மகளிர் விடுதிகளில் 6 தொடக்கம் 14 வயதுடைய 100,000 குழந்தை பாலியல் தொழிலாளிகள் காணப்படுகின்றனர்.
# ஓவிய நூல்

**ஓவிய நூல்** எனும் பெயரில் ஒரு நூல் இருந்ததை அடியாக்கு நல்லாரின் சிலப்பதிகார உரை கூறுகிறது (வேனிற்காதை அடி 25 உரை). அதில் கூறப்பட்டுள்ளதாகக் கூறப்படும் செய்திகள்:
- நிற்றல், இருத்தல், கிடத்தல், இயங்குதல் பற்றிய செய்திகள் இதில் கூறப்பட்டுள்ளன.
- அவற்றுள் திரிதரவு உடையன யானை, தேர், புரவி, பூனை முதலியன.
- திரிதரவு இல்லவை என்பது வகைப்படும். அவை
என்பன.  
ஓவிய நூல் பற்றிய செய்தியைப் பெருங்கதை என்னும் நூல் குறிப்பிடுகிறது. ஒண்வினை ஓவியர் கண்ணிய விருத்தி, பாவை நோக்கம் என இது குறிப்பிடுகிறது.  
அடியார்க்கு நல்லார் காலத்துக்கு முந்திய 11ஆம் நூற்றாண்டு அந்த நூலின் காலம் எனலாம்.
# ஓவிய நூல்

## கருதவேண்டியவை

- ஓவச்செய்தி
- ஓவ மாக்கள்
- ஓவம்
# ஓவிய நூல்

## கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
# மறம்

**மறம்** என்ற தமிழ்ச் சொல்லில் தீரம், வீரம், சினம், சீற்றம், வலிமை, ஆற்றல், வெற்றி, அமர், அழித்தல், கொல்லல் என பத்துப் பண்புகளும் அடங்கியிருக்கிறது. இவைகளைப் பற்றி ”ஒப்பிலக்கிய நோக்கில் சங்க காலம்” என்ற நூலிலும் குறிப்பிடப்பட்டுள்ளது.
# மறம்

## பத்துப் பண்புகள்

மறம் என்ற சொல் குறிக்கும் பத்துப் பண்புகளின் விளக்கம் கீழே தரப்பட்டுள்ளது:  
**தீரம்** : எதையும் துணிவுடன் செயல்படுத்தும் திறன்.  
**வீரம்** : பராக்கிரமமான மனவலிமை, எச்சூழ்நிலையிலும் தளரா மனம், ஆயிரம் பேர் எதிர்கொண்டாலும் ஒற்றை ஆளாய் நின்று சமாளிக்கும் (எதிர்க்கும்) திறன்.  
**வலிமை** : தனது நிலைபாட்டின் மீது உள்ள உறுதி, பலம். அதாவது நக்கீரன் தனது வாதத்தின் மீது வைத்துள்ள நிலைபாட்டை போல.  
**ஆற்றல்** : எதையும் காலம் தாழ்த்தாமல் விரைவில் செய்து முடிக்க கூடிய திறன் கொண்டிருத்தல்.  
**சினம்** : கோபம்.  
**சீற்றம்** : அநீதிகளைக் கண்டு பொங்கி எழுதல் மற்றும் ஒரு செயலின் மீதான தீவிரம்.  
**அமர்** : உக்கிரமான போர்முறைகளில் கைதேர்ந்தவர்கள்; எச்செயலிலும் பின்வாங்காதவர்கள்.  
**அழித்தல்** : ஒரு செயலுக்குத் தீர்க்கமான முடிவெடுத்தல்; அச்செயல் மீண்டும் உருப்பெறாமல்அழித்தல்.  
**வெற்றி** : செயல்களனைத்தையும் நீதிக்கு உடன்பட்டு களிப்புறுதல், தோல்விக்குத் தினம் தினம் முற்று வைத்தல்.  
**கொல்லுதல்**: நீதிக்குத் தலைவணங்கல். மனுநீதி சோழனைப் போல, நீதிக்குப் பிறகே மற்றவை(பந்தபாசம்) எல்லாம்.
# போத்தல் மூக்கு ஓங்கில்

**போத்தல் மூக்கு ஓங்கில்** (*Bottlenose Dolphin*) பெரிய மீனினமாகும். இது 2-4 மீட்டர் வரையான நீளமானதுடன் 150-650 வரையான கிலோகிராம் நிறையைக் கொண்டதாகும். பாட்டில்நோஸ் டால்பின் வகையைச் சேர்ந்த ஆணினம் நீளத்திலும் எடையிலும் விசாலமானதாகும். 10-30 வரையான பாட்டில்நோஸ் டால்பின்கள் சேர்ந்து கூட்டமாகவே வாழும்.
# ஜார்ஜ் கேலி

சர் **ஜார்ஜ் கேலி** (*Sir George Cayley*, திசம்பர் 27, 1773 - திசம்பர் 15, 1857) என்பவர் ஆங்கிலப் பொறியாளரும், வானூர்தியியலின் வரலாற்றில் மிக முக்கியமான நபரும் ஆவார். பலரது கூற்றுப்படி, இவரே முதன்முதல் பறத்தல் தொடர்பான கருத்தாக்கங்களில் நிபுணத்துவம் பெற்ற அறிவியலாளர். மேலும், இவரே முதன்முதலில் பறத்தலுக்கான அடிப்படைத் தத்தவங்களையும் பறத்தலில் உருவாகும் விசைகளையும் ஆராய்ந்தவர். 1799-இல் நிலை-இறக்கை பொருத்தப்பட்ட வானூர்தி வடிவமைப்பை செய்தார்; அது, ஏற்றம், உந்துகை, மற்றும் கட்டுப்பாடு ஆகியவற்றுக்கென தனித்தனி அமைப்புகளைக் கொண்டிருந்தது. இவர் வானூர்திப் பொறியியலில் மிகப்பெரும் நிபுணராவார், இவர் காற்றியக்கவியலின் தந்தை என அழைக்கப்படுகிறார். இவரே மனிதரை ஏற்றிச் செல்லக்கூடிய மிதவை வானூர்தியை வெற்றிகரமாக செயல்படவைத்தவர். ஒரு பறக்கும் வாகனத்தின் மீது செயல்படும் விசைகளான ஏற்றம், இழுவை, உந்துவிசை, மற்றும் எடை ஆகியவற்றைக் கண்டுணர்ந்தவராவார்.
# ஜார்ஜ் கேலி

## வெளியிணைப்புகள்

- 2007 Biography of Sir George Cayley
- Cayley's principles of flight, models and gliders
- Cayley's gliders
- Some pioneers of air engine design
- Sir George Cayley – Making Aviation Practical
- Sir George Cayley
- Sir George Cayley: 'Father of Aerial Navigation' (1773–1857) Notes and Records of the Royal Society of London, Vol. 17, No. 1 (May, 1962), pp.&nbsp;36–56
- Ackroyd, J.A.D. "Sir George Cayley, the father of Aeronautics". Notes and Records of the Royal Society of London 56 (2002) Part 1 (2), pp167–181, Part 2 (3), pp333–348
# அமுங்குமை

வெப்ப இயக்கவியல் மற்றும் பாய்ம விசையியலில், **அமுங்குமை** என்பது அழுத்த மாற்றத்தால் பாய்மத்தின் கொள்ளளவில் அல்லது திண்மத்தின் பருமனளவில் ஏற்படுகின்ற மாற்றத்தின் அளவீடாகும்.  
:<math>\beta=-\frac{1}{V}\frac{\partial V}{\partial p}</math>  
இங்கே *V* என்பது கொள்ளளவு மற்றும் *p* என்பது அழுத்தம்  
குறிப்பு: பெரும்பாலான நூல்களில் <math>\kappa</math> என்பதால் இக்கணியம் குறிக்கப்படுகிறது.
# அமுங்குமை

## வரைவிலக்கணம்

மேலே விவரக்குறிப்பு முழுமையானதாக இல்லை; ஏனெனில், யாதேனும் பொருள் அல்லது அமைப்பின் அமுங்குமை அளவானது சமவெப்ப அல்லது வெப்பஞ்செல்லா செயன்முறை என்பதில் உறுதியாகத் தங்கி உள்ளது. அதன்படி **சமவெப்ப** அமுங்குமை பின்வருமாறு வரையறுக்கப்படுகிறது:
:<math>\beta_T=-\frac{1}{V}\(\frac{\partial V}{\partial p}\)_T</math>  
இங்கு, கீழெழுத்து *T* பகுதிவகைக்கெழு நிலையான வெப்பநிலையில் எடுக்கவேண்டும் என்பதை குறிக்கிறது  
**வெப்பஞ்செல்லா** அமுங்குமை பின்வருமாறு வரையறுக்கப்படுகிறது:  
:<math>\beta_S=-\frac{1}{V}\(\frac{\partial V}{\partial p}\)_S</math>  
இங்கு, *S* என்பது சிதறம். ஒரு திண்மத்தில் இவ் இரண்டிற்கும் இடையிலான வேறுபாடு வழக்கமாக புறக்கணிக்கத்தக்கது.  
அமுங்குமை தலைகீழ்ப் பருமக்குணகம் என்றும் அழைக்கப்படுகிறது , பெரும்பாலும் * K*( சில நேரங்களில்* B* ) இனால் குறிக்கப்படும்.  
அமுங்குமை சமன்பாடு சமவெப்ப அமுங்குதிறனை (மறைமுகமாக அழுத்தம்) நீர்மக் கட்டமைப்புடன் தொடர்புபடுத்துகிறது.
# அமுங்குமை

## மேலும் பார்க்க

- பாய்சான் விகிதம்
- மாக் எண்
- அமுக்குமைப் பாய்வு
- அமுக்கவியலாப் பாய்வு
# லுட்விக் பிராண்டில்

**லுட்விக் பிராண்டில்** (*Ludwig Prandtl*, பிப்ரவரி 4, 1875 - ஆகத்து 15, 1953) என்பவர் செருமானிய அறிவியலாளராவார். அவர் படிப்படியான கணிதவியற் பகுப்பாய்வு முறைகளில் நிபுணர். அக்கணித முறைகளை காற்றியக்கவியல் சார்ந்த ஆய்வுகளுக்குப் பயன்படுத்தினார். அவர் உருவாக்கிய கணித மாதிரிகளே வானூர்திப் பொறியியலின் அடிப்படைத் தத்துவங்களாக அறியப்படுகின்றன. 1920-களில் அவர் குறையொலிவேக மற்றும் ஒலியொத்தவேக காற்றியக்கவியலுக்கான அடிப்படையான கணிதவியல் பகுப்பாய்வு முறைகளைக் கண்டறிந்து மேம்படுத்தினார். எல்லைப்படலம், மெல்லிய-காற்றிதழ், மற்றும் ஏற்றுவரிக் கோட்பாடு ஆகியவை அவரது பங்களிப்புகளில் மிக முக்கியமானவை ஆகும். பிராண்டில் எண் என்பது அவரது பெயரால் வழங்கப்பெறும் பரிமாணமற்ற எண்ணாகும். இவரே, நவீன காற்றியக்கவியலின் தந்தை என அழைக்கப்படுகிறார்.
# லுட்விக் பிராண்டில்

## இவரது நூல்கள்

- Paul Peter Ewald, Theodor Pöschl, Ludwig Prandtl; authorized translation by J. Dougall and W.M. Deans *The Physics of Solids and Fluids: With Recent Developments* Blackie and Son (1930).
- Ludwig Prandtl, *Essentials of Fluid Dynamics*, Hafner Publications, New York (1952).
# ஒலித்தடை

</li><li>மிகைஒலி</li><li>அதிர்வலை</li></ol>]]  
காற்றியக்கவியலில் **ஒலித்தடை** (*Sound barrier*) என்பது ஒரு வானூர்தி ஒலியொத்தவேகத்திலிருந்து மீயொலிவேகத்துக்கு மாறும் புள்ளியைக் குறிப்பதாகும். இரண்டாம் உலகப் போர்க் காலகட்டத்தில் இச்சொல் பிரபலமானது, அப்போது பல வானூர்திகள் அதிக வேகத்தில் செல்லும்போது அமுங்குமையின் விளைவுகளால் ஏற்படும் பல காரணிகள் ஒரு கட்டத்துக்கு மேல் வானூர்தி முடுக்கம் பெறுவதைத் தடைசெய்தன. 1950-களில் பற்பல வானூர்திகள் இந்த ஒலித்தடையை உடைத்து மீயொலிவேகத்தில் செல்ல ஆரம்பித்தன.
# ஒலித்தடை

## உசாத்துணைகள்

- "Breaking the Sound Barrier." *Modern Marvels (TV program)*. July 16, 2003.
- Brown, Eric. "Miles M.52: The Supersonic Dream." *Air Enthusiast Thirteen*, August–November 1980. ISSN 01443-5450.
- Hallion, Dr. Richard P. "Saga of the Rocket Ships." *AirEnthusiast Five*, November 1977-February 1978. Bromley, Kent, UK: Pilot Press Ltd., 1977.
- Käsmann, Ferdinand C.W. *Die schnellsten Jets der Welt* (in German). Berlin: Aviatic-Verlag GmbH, 1999. .
- Miller, Jay. *The X-Planes: X-1 to X-45,* Hinckley, UK: Midland, 2001. .
- Pisano, Dominick A., R. Robert van der Linden and Frank H. Winter. *Chuck Yeager and the Bell X-1: Breaking the Sound Barrier*. Washington, DC: Smithsonian National Air and Space Museum (in association with Abrams, New York), 2006. .
- Portway, Donald. *Military Science Today*. London: ஒக்ஸ்போர்ட் பல்கலைக்கழகப் பதிப்பகம், 1940.
- Radinger, Willy and Walter Schick. *Me 262* (in German). Berlin: Avantic Verlag GmbH, 1996. .
- Wagner, Ray. *The North American Sabre*. London: Macdonald, 1963.
- Winchester, Jim. "Bell X-1." *Concept Aircraft: Prototypes, X-Planes and Experimental Aircraft* (The Aviation Factfile). Kent, UK: Grange Books plc, 2005. .
- Wolfe. Tom. *The Right Stuff*. New York: Farrar, Straus and Giroux, 1979. .
- Yeager, Chuck, Bob Cardenas, Bob Hoover, Jack Russell and James Young. *The Quest for Mach One: A First-Person Account of Breaking the Sound Barrier*. New York: Penguin Studio, 1997. .
- Yeager, Chuck and Leo Janos. *Yeager: An Autobiography*. New York: Bantam, 1986. .
- Yoshimura, Akira, translated by Retsu Kaiho and Michael Gregson. *Zero! Fighter*. Westport, Connecticut, USA: Praeger Publishers, 1996. .
# ஒலித்தடை

## வெளியிணைப்புகள்

- Fluid Mechanics , a collection of tutorials by Dr. Mark S. Cramer, Ph.D
- *Breaking the Sound Barrier with an Aircraft* by Carl Rod Nave, Ph.D
- a video of a கான்கோர்டு reaching Mach 1 at intersection TESGO taken from below
- An interactive Java applet , illustrating the sound barrier.
- F-18 breaks the sound barrier  
de:Überschallflug#Schallmauer
# அன்வர் சாதாத்

**முகமது அன்வர் அல்சாதாத்** (* Anwar Sadat* ) (25 திசம்பர் 1918&nbsp;– 6 அக்டோபர் 1981) என்பவர் எகிப்தின் மூன்றாவது அதிபராக, 15 அக்டோபர் 1970 லிருந்து 6 அக்டோபர் 1981ல் இராணுவ அதிகாரிகளால் படுகொலை செய்யப்படும் வரை பதவி வகித்தார்.  
1952 எகிப்தியப் புரட்சியில் முகமது அலி வம்சத்தினரின் ஆட்சி முடிவுக்கு வரக் காரணமான குழுவில் மூத்த உறுப்பினராக இருந்தார். அதிபர் நாசரின் நம்பிக்கைக்குரியவராக இருந்து அவரைத் தொடர்ந்து 1970ல் அதிபரானார். 1967ல் ஆறு நாள் போர் இசுரேலிடம் இழந்த எகிப்தியப் பகுதிகளை மீட்டெடுக்க 1973ல் நடைபெற்ற அக்டோபர் போரில் எகிப்தை வழி நடத்தியதன் மூலம் எகிப்திய மக்களிடமும், சில காலங்களுக்கு அரபுலகிலும் நாயகனானார். எகிப்து–இசுரேல் அமைதி உடன்படிக்கை இவருக்கு அமைதிக்கான நோபல் பரிசைப் பெற்றுத்தந்தது ஆனால் அதேசமயம் இந்த அமைதி உடன்படிக்கை சில அரபு நாடுகளில் இவரின் செல்வாக்கு குறைந்ததுடன் அரபு நாடுகள் கூட்டமைப்பு எகிப்தின் உறுப்பியத்தை தற்காலிமாக நீக்கியது.  
முகமது அன்வர் அல்சாதாத், 1978 இல் அமைதிக்கான நோபல் பரிசைப் பெற்றார்.
# நூர்சியாவின் பெனடிக்ட்

**நூர்சியாவின் புனித பெனடிக்ட்** (சுமார்.480–543) ஒரு கிறித்தவப் புனிதரும், கத்தோலிக்க திருச்சபையினால் ஐரோப்பா மற்றும் மாணவர்களுக்கு பாதுகாவலராகக் கருதப்படுபவரும் ஆவார். இத்தாலியில், உரோமைக்கு கிழக்கே உள்ள சிபாய்கோ என்னும் இடத்தில் இவர் 12 மடங்களைத் தோற்றுவித்தார். இதன்பின் இவர் தெற்கு இத்தாலியில் ஊள்ள மோன்தே கசினோவில் உள்ள மலைப்பகுதியில் தன் வாழ்வின் மீதி நாட்களைக் கழித்தார்.  
பெனடிக்டின் முக்கிய சாதனையாகக் கருதப்படுவது, இவர் தனது துறவிகளுக்கான கட்டளைகளைக் கொண்ட சட்ட நூல் ஒன்றைத் தொகுத்ததாகும். இதில் ஜான் சாசியானின் எழுத்துகளின் தாக்கம் பெரிதும் உள்ளது. இது நவீனத்துவம் மற்றும் நேரியத் தனித்துவம் பெற்றிருப்பதனால் இதனால் இடைக்காலத்தில் நிறுவப்பட்ட மடங்கள் அனைத்தும் இச்சட்டங்களையே ஏற்று பின்பற்றின. இந்த காரணத்தால், பெனடிக்ட் மேற்கு கிறித்தவ துறவறமடங்களின் நிறுவனர் என்று அழைக்கப்படுகிறார்.
# நூர்சியாவின் பெனடிக்ட்

## வரலாறு

தனது 20ஆம் அகவையில் உலகை வெறுத்து உரோமைக்கு வெளியே வனவாசியாக வாழ்ந்தவர் இவர். தனிமையில் இறைவனை தியானிப்பதில் செலவிட்டார். அருகில் இருந்த ஆதீனத்தின் தலைவர் இறந்தபோது, அம்மடத்து துறவிகளின் வேண்டுதலின் பேரில் இவர் அவர்களுக்கு தலைவரானார். இவர் இயற்றிய கடின சட்டங்களினால் வெறுப்படைந்த துறவிகள் இவரை நஞ்சூட்டு கொல்ல திட்டமிட்டு நஞ்சு கலந்த கோப்பையினை இவரிடம் கொடுத்த போது, இவர் அதனை ஆசீர்வதிக்க, அக்கோபை உடைந்ததாகக் கூறப்படுகின்றது. இதனால் அவர் மடத்தை விட்டு வெளியேறி மீண்டும் தனிமை வாழ்வுக்கு திரும்பினார்.  
இவர் மோன்தே கசினோவில் நின்றுகொண்டு இறைவேண்டல் புரியும் போது இறந்தார். பாரம்பரியக் கூற்றின் படி இது நிகழ்ந்தது மார்ச் 21, 547.  
1964இல் இவரை ஐரோப்பாவின் பாதுகாவலராக திருத்தந்தை ஆறாம் பவுல் அறிவித்தார்.  
இவரின் நினைவுநாளான மார்ச் 21, பெரும்பாலும் தவக்காலத்தில் வருவதால், இவரின் விழா நாள், இவரின் மீப்பொருட்கள் பிரான்சுக்கு கொன்டுவரப்பட்ட நாளான ஜூலை 11இல் கத்தோலிக்க திருச்சபையின் பொது நாள்காட்டியில் விருப்ப நினைவாக இடம் பெருகின்றது.  
கிழக்கு மரபுவழி திருச்சபையில் இவரின் விழாநாள் மார்ச் 14 ஆகும். ஆங்கிலிக்க ஒன்றியம் இவரை ஜூலை 11இல் நினைவு கூர்கின்றது.
# நூர்சியாவின் பெனடிக்ட்

## பெனடிக்டின் சட்டங்கள்

இவை இவரால் இயற்றப்பட்ட எழுபத்தி மூன்று குறுகிய அதிகாரங்களை உடைய சட்ட தொகுப்பு ஆகும். இச்சட்டங்கள் ஒரு மடத்தை எவ்வாறு நிர்வகிக்க வேண்டும் மற்றும் ஒரு மடத்தில் எவ்வாறு வாழ்வது என்பது குறித்து விளக்குகின்றது. மடத்தின் தலைவருக்கு எவ்வாறு கீழ்ப்படிய வேண்டும் எனவும், அவ்வாறு கீழ்படியாதோருக்கான தண்டனை மற்றும் மடத்தின் தலைவருக்கான கடமைகள் முதலியன இந்நூலில் குறிக்கப்பட்டுள்ளன.
# நூர்சியாவின் பெனடிக்ட்

## பெனடிக்டின் பதக்கம்

பெனடிக்டின் பதக்கம் முதன் முதலில் புனித பெனடிக்டின் பாதுகாவலுக்கய் அணியப்பட்டது. இதன் ஒருபக்கத்தில் பெனடிக்டின் உருவமும். மறுபக்கத்தில் சிலுவையும் அதனைச் சுற்றியும் அதன் மீதும் இலத்தீன் எழுத்துகளும் பொறிக்கப்படிருக்கும்.  
இப்பதகமானது முதன்முதலில் பயன்படுத்தப்பட காலம் சரிவர தெரியவில்லை. ஆயினும் 1880ஆம் ஆண்டு இவரின் பிறப்பின் 1400ஆம் ஆண்டு நினைவுக்காக வெளியிடப்பட்ட போதிலிருந்து இது மக்களிடையே புகழ் பெறத்துவங்கியது. 1647ஆம் ஆண்டு பவேரியாவின் இருந்த ஒரு சூனியக்காரி, இப்பதகத்தை அனிபவர் மீது தனது மந்திரம் வேலைசெய்ய மறுப்பதாக கூறியுள்ளார். திருத்தந்தை பதினான்காம் பெனடிக்ட் டிசம்பர் 23, 1741, மற்றும் மார்ச் 12, 1742 ஏப்ரல் 2008இல் திருத்தந்தை பதினாறாம் பெனடிக்ட் புனித பெனடிக்ட் தனது வாழ்வினால் ஐரோப்பிய கலாச்சாரம் மற்றும் பண்பாட்டில் அழிக்கமுடியா தாக்கம் ஏற்படுத்தியுள்ளதாகக் கூறினார். உரோமைப் பேரரசின் அழிவால் இருள் சூழ்ந்திருந்த ஐரோபாவை மீட்டவர் இவர் என இவருக்கு புகழாரம் சூட்டினார்.  
மற்ற எந்த ஒரு தனி நபரையும் விட பெனடிக்ட் மேற்கு துறவு மடங்களில் பெரும் தாக்கத்தை ஏற்படுத்தினார். இவர் இயற்றிய சட்டங்கள் இன்றலவும் பல்லாயிரக்கணக்கான துறவுமடங்களில் இன்றும் பயன்படுத்தப்படுகின்றது.
# நூர்சியாவின் பெனடிக்ட்

## இவற்றையும் காண்க

- புனித வனத்து அந்தோனியார்
# நூர்சியாவின் பெனடிக்ட்

## ஆதாரங்கள்

-
- "The Life of St Benedict," by St. Gregory the Great, Rockford, IL: TAN Books and Publishers,
# குற்றாலீசுவரன்

**குற்றாலீசுவரன் ரமேஷ்** (பிறப்பு: 8 நவம்பர், 1981) என்னும் **குற்றால் ரமேஷ்** இந்திய நீச்சல் வீரர். தமிழ்நாட்டில் பிறந்து வளர்ந்த இவர், மாரத்தான் என்னும் வகை நீச்சல் வீரர்.  
இவர் 1994-ம் ஆண்டு, தன்னுடைய 13-ம் அகவையில் நீச்சல் அடித்து, ஆங்கிலக் கால்வாயைக் கடந்து சாதனை புரிந்தார். அதே வருடம், இவர் நீச்சல் அடித்து, 6 கால்வாய்களைக் கடந்து மிகிர் சென் என்பவருடைய (5 - காலவாய்களை நீச்சலடித்துக் கடந்த) சாதனையை முறியடித்தார்.
இவருடைய பெயர் கின்னஸ் உலக சாதனைகள் புத்தகத்தில் இடம்பெற்று உள்ளது. 1996-ம் ஆண்டு குற்றாலீசுவரனுக்கு அர்ஜுனா விருது இந்திய அரசாங்கத்தால் வழங்கப்பட்டது. இவரைப் பற்றிய ஒரு பாடம் தமிழ்நாட்டின் பாடபுத்தகத்திலும் இருந்தது.
# குற்றாலீசுவரன்

## இளமைக் காலம்

குற்றாலீசுவரன், சென்னை உயர் நீதிமன்ற வழக்கறிஞர், இரமேசு என்பவருக்கும், சிவகாமிக்கும் மகனாக ஈரோடு நகரில் பிறந்தார். ஒரு மாதத்திலேயே இவருடைய குடும்பம் சென்னை நகருக்கு நகர்ந்தது. குற்றாலீசுவரன் தன்னுடைய படிப்பை கோபாலபுரத்தில் உள்ள பள்ளியிலும், கிண்டி பொறியியல் கல்லூரியில் இளங்கலை பொறியியலும், தன்னுடைய முதுகலைப் பட்டத்தினை டல்லாசிலுள்ள டெக்சாஸ் பல்கலைக்கழகத்திலும், தற்போது எம். ஐ. டி. ஸ்லோன் ஸ்கூல் ஆப் மேனேஜ்மன்ட்டில் மேலாண்மைக் கல்வி பயின்று வருகிறார்.
# குற்றாலீசுவரன்

## நீச்சல்

தன்னுடைய 7-ம் அகவையில் இருந்து நீச்சல் போட்டியில் பங்குபெற்றும் வரும் இவர், ரிப்பன் மீட் என்ற மாவட்ட அளவிலான போட்டியில் முதன்முறையாக நீச்சலடித்தார். அப்போட்டியில் ஆறாவது இடம் பிடித்தார். அதன்பிறகு பல மாவட்ட அளவிலான போட்டிகளிலும், மாநில அளவிலான போட்டிகளிலும் பங்குபெற்ற இவர், தன்னுடைய 10-வது அகவையில், 1991-ம் ஆண்டு நடைபெற்ற 5 கி.மீ. தூர நீச்சல் போட்டியில் கலந்துகொண்டு நான்காம் இடம் பிடித்தார்.
# குற்றாலீசுவரன்

## நீச்சல்

### 1994 - ஆங்கிலக் கால்வாய்

1994-ம் ஆண்டு, மிஹிர் சென்னுடைய ஒரே வருடத்தில் ஐந்து கால்வாய்களை நீச்சல் மூலம் கடந்த 30 வருட சாதனையை முறியடித்தார்.  
இவர் முதன்முதலாக, இலங்கைக்கும் இந்தியாவிற்கும் இடையேயான பாக்கு நீரிணையை ஏப்ரல 1994-ம் ஆண்டு நீச்சலடித்து கடந்தார். அதன்பிறகு, தமிழக அரசின் உதவியுடன் 1994-ம் ஆண்டு ஆகஸ்ட் 15-ம் திகதி ஆங்கிலக் கால்வாயைக் கடந்தார்.  
ஆறு கால்வாய்களை நீச்சல் மூலம் நீந்தி கடந்தமைக்காக கின்னஸ் உலக சாதனை புத்தகத்தில் இடம்பெற்றார்.
# குற்றாலீசுவரன்

## நீச்சல்

### 1995–1998

சாதனை புரிந்த பிறகு, இவர் உலகம் முழுவதுமுள்ள பல்வேறு போட்டிகளில் பங்குபெறத் துவங்கினார். 1995-ம் ஆண்டு முதல் 1998-ம் ஆண்டு வரை, 25-நீச்சல் வீரர்களில், உலக நீச்சல் போட்டிக்குத் தகுதிபெற்ற ஒரே நபரும் இவரே. இவர் 6-முறை இந்தியாவுக்காக நீச்சல் போட்டிகளில் பங்குபெற்று விருதும் பெற்றுள்ளார். அவற்றுள், சுவிட்சர்லாந்தில் பெற்ற முதல்பரிசும் அடங்கும். இவருக்கு 1996-ம் ஆண்டு இந்திய அரசாங்கத்தால், அர்ஜுனா விருது வழங்கப்பட்டது.
# குற்றாலீசுவரன்

## விருதுகள்

- இளம்வயதில் அர்ஜுனா விருது வென்றவர்.  
- ரெடிப் இணையம்
- ரெடிப் இணையம் - 2
- எக்சுபிரசு பஸ்
- இந்து நாளிதழில்
- அர்ஜுனா விருது வென்றவர்
# அனைத்து இறைக் கொள்கை

**அனைத்து இறைக் கொள்கை** (*Pantheism*) என்பது இயற்கையை உள்ளடக்கிய பிரபஞ்சமும் கடவுளும் சமம் ஆகும் என்னும் கருத்துக் கோப்பு ஆகும். அனைத்து இறைக் கொள்கையாளர்கள் ஆளுறவான கடவுள் உண்டு என்றோ, மனித குணநலன்களைக் கொண்ட கடவுள் உண்டு என்றோ ஏற்பதில்லை.
# அனைத்து இறைக் கொள்கை

## சொல் பிறப்பு

*அனைத்து இறைக் கொள்கை* என்னும் கூற்று *Pantheism* என்பதன் மொழிபெயர்ப்பு. அச்சொல்லின் மூலமாக அமைவது கிரேக்க மொழியில் இரு சொற்கள். அதாவது கிரேக்கத்தில் *pan* என்றால் "அனைத்து" ("எல்லாம்") என்பது பொருள்; *theos* என்னும் சொல் "கடவுள்" என்னும் பொருள் கொண்டது.  
இவ்வாறு, பிரபஞ்சத்தின் பரிணாம வளர்ச்சியே கடவுள் என்னும் கருத்துப் போக்கு உருவானது. அனைத்து இறைக் கொள்கையின் பல வடிவங்களும் ஏற்கும் கருத்துகள்: பிரபஞ்சம் ஒருங்கிணைந்த ஒருமை கொண்டது; பிரபஞ்சம் வணக்கத்துக்கும் மரியாதைக்கும் உரியது; பிரபஞ்சமும் இயற்கையும் புனிதத்தன்மை கொண்டவை.
# அனைத்து இறைக் கொள்கை

## வரலாறு

இக்கோட்பாட்டிற்கு Pantheism என்னும் பெயரினை அளித்தது ஜோசப் இராப்சன் என்னும் கணிதவியலாளர் ஆவார். இலத்தீனில் எழுதப்பட்டு, 1697இல் வெளியிடப்பட்ட அவரது நூலான De spatio realiஇல் இதனை முதன் முதலில் பயன்படுத்துகின்றார். இந்நூலில் இவர் எல்லாம் பொருளால் ஆனது என்னும் கொள்கையிலிருந்து இதனை வேறுபடுத்திக்காட்டுகின்றார். அதாவது எல்லாம் பொருளால் மட்டுமல்லாது அதனை தன் சொந்த இருத்தலாலேயே வடிவமைக்கும் ஆற்றல் பெற்ற ஒன்றும் இருப்பதாக இவர் குறிக்கின்றார். ராப்சன் மனிதனின் திறனால் அளவிடமுடியாது அண்டம் இருப்பதாகவும் மனிதன் அதனை எப்போதுமே புரிந்துகொள்ள முடியாது என்றும் நம்பினார்.  
இப்பதமானது ஆங்கிலத்தில் முதன் முதலில் ஐரிய எழுத்தாளர் ஜான் டோலேன்டினால் பயன்படுத்தப்பட்டது. இவரின் 1705இல் வெளியான *Socinianism Truly Stated, by a pantheist* என்னும் புத்தகத்தில் இவர் மீது இராப்சனினான தாக்கம் தென்படுகின்றது. இவர் 1720இல் இலத்தீனில் எழுதிய *Pantheisticon: or The Form of Celebrating the Socratic-Society* என்னும் புத்தகத்தில் இவர் *எல்லாம் ஒன்றே, ஒன்றாலேயே எல்லாம் அமைந்துள்ளது .... இதுவே கடவுள், முடிவில்லா நிலை மற்றும் பிறப்பு இறப்பு அற்ற நிலையினை உடையது* என்கின்றார்.  
1710இல் கோட்பிரீட் லைப்னிட்ஸ்க்கு இவர் எழுதிய கடிதத்தில் இவர் தனது கோட்பாட்டினை *தனியாளாக இல்லாமல் முழு அண்டத்தையும் கடவுளாகக்கருதும் கோட்பாடே அனைத்து இறைக் கொள்கை* என விளக்கியுள்ளார்.  
இக்கோட்பாடு 17 ஆம் நூற்றாண்டுக்கு முன் இல்லை என்றாலும், முற்காலத்தில் இருந்த பல கிறித்தவர்கள் இதனை ஒத்த தத்துவங்களை கொண்டிருந்ததாகக் கருதப்படுகிறது. ஆயினும் இது இந்து மதக்கோட்பாடான அத்வைதத்தை பெரிதும் ஒத்து இருப்பதால் 19ஆம் நூற்றாண்டினைச்சேர்ந்த செருமானியரும் சமஸ்கிருத ஆய்வாளருமான தியடோர் கோல்ஸ்டக்கர் (Theodore Goldstücker) மேற்கு உலகத்தவர் இக்கோட்பாட்டினை இந்துக்களிடமிருந்தே கடன் வாங்கியதாகக் கருதுகின்றார்.  
கத்தோலிக்க திருச்சபை துவக்கம் முதலே இதனை ஒரு பதித்த கொள்கையாகவே கண்டது. கியோர்டானோ புரூணோ என்னும் இத்தாலிய துறவி இக்கொள்கையை உடையவர் என குற்றம் சாட்டப்பட்டு 1600இல் கொல்லப்பட்டார். பார்ச் ஸ்பினோசாவின் *Ethics* என்னும் நூல் 1675இல் வெளியான நூல் இக்கொள்கை பெரிதும் பரவ உதவியது.  
20ஆம் நூற்றாண்டின் முடிவில் இக்கொள்கையினை உடையவர்கள் தங்களைத் தனி சமயமாகக் கருதத் துவங்கினர்.
# அனைத்து இறைக் கொள்கை

## அண்மைய நிகழ்வுகள்

அனைத்து இறைக் கொள்கையாளராக சிலரால் கருதப்படுகின்றார்.]]  
2008 இல் ஆல்பர்ட் ஐன்ஸ்டைன் 1954இல் செருமனியில் எழுதிய கடிதமொன்றில் தன்னை அனைத்து இறைக் கொள்கையாளராக சித்தரிக்கின்றார். இக்கடிதமானது US$330,000க்கு ஏலம் விடப்பட்டது.  
2009இல் வெளியான திருத்தந்தையின் சுற்றறிக்கையிலும் 2010 புத்தாண்டு செய்தியிலும் இதனைப்பற்றி திருத்தந்தை பதினாறாம் பெனடிக்ட் குறித்துள்ளார். இதில் இவர் மனிதனை விட இயற்கையினை உயர்துவதை, "மனிதன் இயற்கையில் தனது மீட்பை தேடுகின்றான்" என சாடியுள்ளார். 2009இல் வெளியான திரைப்படமான *அவதாரின்* விமர்சனத்தில் இராஸ் டுதாட் என்பவர் *அனைத்து இறைக் கொள்கை*யினை ஹாலிவுடின் தற்போதைய சமயம் எனக்குறித்துள்ளார்.  
2011இல் ஆபிரகாம் லிங்கன் இக்கொள்கையினையும் உடையவராக இருந்தார் என அவரின் சட்ட ஆலோசகர் கூறியக்கடிதமானது US$30,000 ஏலமிடப்பட்டது.
# அனைத்து இறைக் கொள்கை

## கடவுளை ஏற்கின்ற/ஏற்காத அனைத்து இறைக் கொள்கைகள்

அனைத்து இறைக் கொள்கை இரு பெரும் வகைகளாக உள்ளது. அவை:
- கடவுளை ஏற்கும் அனைத்து இறைக் கொள்கை
- கடவுளை மறுக்கும் அனைத்து இறைக் கொள்கை
என்பனவாம்.  
"கடவுள் மட்டுமே இருக்கின்றார்" என்னும் முற்கொள்கையோடு ஆய்வைத் தொடங்குவோர், அக்கடவுள் காலத்தைக் கடந்தவர், அனைத்தையும் உள்ளடக்குபவர் என்று இருப்பதால், உலகு என்னும் தோற்றமும், காலமும் அக்கடவுளின் வெளித்தோற்றம் அல்லது உருமாற்றம் மட்டுமே என்னும் முடிவுக்கு வருகின்றனர். அம்முடிவின்படி, இருப்பதெல்லாம் கடவுள், இயற்கை என்பது கடவுளின் பகுதி.  
மற்ற பிரிவினர், கடவுளை இயற்கையின் பகுதியாகக் காண்கின்றனர். அவர்கள் கருத்துப்படி, "இருப்பது அனைத்தும் பிரபஞ்சமே/இயற்கையே". இயற்கையின் அனைத்துக் கூறுகளும் ஒன்றோடொன்று இணைந்து ஒருங்கே உள்ளன. கடவுளும் இயற்கையின் கூறுதான். என்னும் முடிவுக்கு வருகின்றனர்.
# அனைத்து இறைக் கொள்கை

## இந்து சமயத்தின் அனைத்து இறைக் கொள்கை

இந்து சமயத்தில் நிலவுகின்ற கடவுள் கொள்கையை வரையறுப்பது எளிதல்ல என்றாலும், அது அனைத்து இறைக் கொள்கையின் அடிப்படைகளைக் கொண்டுள்ள மிகப் புராதன சமயமாக உள்ளது. பிரம்மம் ஒன்றே உளதாம் பொருள். அதன் கூறுகள், தோற்றங்கள் பிரபஞ்சமாக, உயிர்களாக வெளிப்படுகின்றன. இக்கருத்து இந்து சமய அடிப்படையான வேத நூல்களிலும் உபநிடதங்களிலும் உள்ளன.  
தத்துவமசி, **அகம் பிரம்மாஸ்மி** போன்ற மகாவாக்கியங்கள் இந்து சமய அனைத்து இறைக் கொள்கைக்கு அடித்தளமாகக் கருதப்படுகின்றன.  
இந்து சமயத்தில் "ஆளுறவு கடவுள் கொள்கை"யும் உண்டு. எனவே, மனிதர் கடவுளின் முன்னிலையில் பக்தி உணர்வோடு பணிந்து வணங்குகின்றனர். ஆயினும் ஆளுறவுக் கடவுளும் ஆன்மாவும் பிரபஞ்சமும் பரபிரம்மத்தின் வெளிப்பாடே என்னும் கருத்தும் உளதால் அனைத்து இறைக் கொள்கை இந்து மதத்தின் ஆழ்ந்த அடிப்படையாக உள்ளது என்பர் அறிஞர்.
# அனைத்து இறைக் கொள்கை

## இஸ்லாம் சமயத்தில் அனைத்து இறைக் கொள்கை

இஸ்லாம் ஐந்து பிரதானமான தூண்களில் நிறுவப்பட்டிருக்கின்றது என்று குர்ஆன் கூறுகின்றது. இதில் முதலாவது கலிமா என்று சொல்லப்படுகின்ற "இறைவனைத் தவிர வேறு எந்தப் பொருளுமேயில்லை" (லா இலாஹ இல்லல்லாஹ்) என்னும் புனித மந்திரமாகும். அனைத்துச் சிருஷ்டிகளும் இறைவனுக்கு வேறானவையல்ல என்பது அரபு மொழியில் "வஹ்ததுல் வுஜூத்" என்றும், பாரசீக மொழியில் "ஹமவோஸ்த்" என்றும் அழைக்கப்படுகின்றன. இதற்கு ஆதாரமாக திருக்குர்ஆனிலுள்ள பின்வரும் வசனங்கள் எடுத்துக்கொள்ளப்படுகின்றன.  
:1. அவனே ஆதியானவன், அவனே அந்தமானவன், **அவனே வெளியாகியிருப்பவன்**, அவனே உள்ளாகியிருப்பவன்.
:2. வானம் பூமி இரண்டிலும் இறைவனல்லாத வேறு சிருஸ்டிகள் இருக்குமாயின் அவை கேட்டையடைந்திருக்கும்.
:3. நீங்கள் எங்கு திரும்பினாலும் அங்கு இறைவனுடைய முகம் இருக்கிறது.
:4. அவனைப்போல் எந்தப் பொருட்களும் இல்லை.
:5. நிச்சயமாக இறைவன் எல்லாப் பொருட்களையும் சூழ்ந்தவனாக இருக்கிறான்.
:6. இறைவனே கேட்கின்றவனாகவும் அறிகின்றவனாகவும் இருக்கிறான்.
:7. அவனே வானங்களிலும் பூமியிலும் இறைவனாக இருக்கிறான்.
:8. நிச்சயமாக நீங்கள் எறியவில்லை. எனினும் இறைவன்தான் எறிந்தான்.
:9. உங்களுடைய கைகள் முகம்மதுவின் கைகளின் மேல் இல்லை. இறைவனின் கைகளின் மேல் இருக்கின்றன.  
இந்த வசனங்கள் மாத்திரமன்றி இது போன்ற அநேக வசனங்கள் திருக்குர்ஆனிலுள்ளன. இந்த பிரபஞ்சமும் அதற்கு அப்பாலுள்ளவைகளும் இறைவனுக்கு வேறானவையல்ல, இறைவன் தானானவை என்பதே இஸ்லாம் சமயத்தின் அடிப்படைக் கொள்கையாகும்.
# தற்கால மொழிகள்

**நவீன மொழி** என்பது மனிதர் பேசும் மொழிகளில் தற்போது வழக்கில் இருக்கும் மொழியாகும். மொழி கற்றலில் பயன்படும் இச்சொல், மொழியின் சிறப்பினால் கற்கப்படும் அழிந்த மொழிகளான இலத்தீன்,
தமிழ் மொழி,சமசுகிருதம் ஆகிய மொழிகளில் இருந்து வழக்கில் இருக்கும் பிரெஞ்சு, செருமன் போன்ற மொழிகளை வேறுபடுத்திக் காட்டப் பயன்படுகிறது.
# தற்கால மொழிகள்

## ஆசியா

### சிங்கப்பூர்

சிங்கப்பூர் தவிர்த்த பிற ஆசிய நாடுகளில் பெரும்பாலான மாணவர்கள் தங்கள் நாட்டின் தேசிய மொழியைப் பயில்கின்றனர். ஆனால் சிங்கப்பூரில் ஆங்கிலம் முதன்மை மொழியாகக் கற்பிக்கப்படுகிறது. மாணவர்கள் தங்கள் விருப்பப்படி மாண்டரின் சீனம், மலாய், தமிழ் மொழிகளில் ஒன்றைத் தாய்மொழிப் பாடமாக கற்பர். பிற நாட்டு மொழிகளும் கற்பிக்கப்படுகின்றன.
# தற்கால மொழிகள்

## ஆசியா

### இந்தியா

இந்தியாவில் ஆங்கிலம் மக்களின் முதல்மொழியாய் இல்லாவிடிலும், அரசு அலுவல் மொழியாக ஆங்கிலம் பயன்படுத்தபடுவதால் ஆங்கிலம் கற்பிக்கப்படுகிறது. பெரும்பாலான மாணவர்கள் இந்தியையும் கற்பர். பிற இந்திய மாணவர்கள் தங்கள் மாநிலங்களில் விளங்கும் தாய்மொழிகளைக் கற்பர்.
# தற்கால மொழிகள்

## ஆசியா

### மலேசியா

மலேசியாவில் தேசியமொழியாகிய மலாய் மொழி கட்டாயப் பாடமாகும். மலாய், ஆங்கிலத்துடன் தமிழ், மாண்டரின் ஆகிய மொழிகளும் தேசிய மாதிரிப் பள்ளிகளில் கற்பிக்கப்படுகின்றன. தேசிய பள்ளிகளில் பாடங்கள் மலாய் மொழியில் கற்றுத் தரப்படுகின்றன. தேசிய மாதிரிப் பள்ளிகளில் பாடங்கள் அனைத்தும் தமிழிலும், சீனத்திலும் கற்பிக்கப்படுகின்றன. ஒருங்கிணைக்கப்பட்ட புதிய திட்டத்தின்படி, மலேசிய மாணவர்கள் இனவேறுபாடின்றி அனைவரும் மூன்று மொழிகளை பயிலலாம். இத்திட்டம் நடைமுறைபடுத்தப்படவில்லை.
# தற்கால மொழிகள்

## ஆசியா

### இலங்கை

இலங்கை அரசுப் பள்ளிகளில் ஆட்சிமொழிகளான சிங்களத்திலும், தமிழிலும் பாடங்கள் கற்றுத் தப்படுகின்றன. இவ்வகையில் கற்கும் மாணவர்கள் இணைப்பு மொழியான ஆங்கிலத்தையும் கற்க வேண்டும். பாடங்களை ஆங்கில வழியிலும் கற்க முடியும். ஆங்கில வழியில் படிப்பவர்கள் தாய்மொழியாக சிங்களத்தையும், தமிழையும் கற்க வேண்டும். சிங்கள மாணவர்கள் தமிழையும், ஆங்கிலத்தையும் கற்கும் புதிய திட்டம் அறிமுகப்படுத்தப்பட்டு இருக்கிறது. .
# தற்கால மொழிகள்

## பிற ஆசிய நாடுகள்

சீனா, யப்பான், பாக்கிஸ்த்தான், தென்கொரியா, தாய்வான் ஆகிய நாடுகளில் ஆங்கிலமே அதிகளவில் கற்கப்படும் மொழியாக இருக்கிறது. சீனாவில், மாணவர்கள் மூன்றாம் வகுப்பில் இருந்தே ஆங்கிலம் கற்கின்றனர். இருப்பினும் பெரும்பாலானவர்கள் சரளமாக ஆங்கிலம் பேசுவது இல்லை.
நேபாளத்தில் நேபாளமொழி இலக்கியம் தவிர்த்து பிற பாடங்கள் ஆங்கிலத்திலேயே கற்பிக்கப்படுகின்றன. பாகிஸ்த்தானில் ஆங்கிலம் ஆட்சிமொழியாகவும், சட்ட மொழியாகவும் இருப்பதால் அனைவரும் ஆங்கிலம் கற்கின்றனர். உருதும் மாகாண மொழிகளான பஞ்சாபி, சிந்தி, பலுச்சி, பாசுது ஆகிய மொழிகளில் ஒன்றும் கட்டாயம் கற்கப்பட வேண்டும் என அரசு வலியுறுத்துகிறது.
# தற்கால மொழிகள்

## ஆப்பிரிக்கா

ஆப்பிரிக்கக் கண்டத்தில் கற்பிக்கப்படும் மொழிகள் நாட்டுக்கு நாடு வேறுபடும். அல்ஜீரியா, மொரோக்கோ, துனீசியா போன்ற நாடுகளில் அரபியும், பிரெஞ்சும் முதன்மையாகக் கற்கப்படும் மொழிகளாகும். எகிப்து , வளைகுடா நாடுகளில் (ஐக்கிய அரபு அமீரகம்) ஆங்கிலமே துணை மொழியாகும். ஈராக், பாலஸ்தீனம், சிரியா, யேமன் போன்ற நாடுகளில் அரபு மொழி மட்டுமே கற்பிக்கப்படுகிறது. செருமானிய மொழியும் அதிகம் கற்கப்படும் மொழிகளில் ஒன்றாகும்.
# தற்கால மொழிகள்

## ஐரோப்பிய ஒன்றியம்

அனைத்து ஐரோப்பிய நாடுகளிலும் மாணவர்கள் பள்ளிக்காலத்தில் வெளிநாட்டு மொழி ஒன்ற கற்க வேண்டும். ஆங்கிலம், பிரெஞ்சு, செருமன், எசுப்பானியம் ஆகிய மொழிகள் அதிக மாணவர்களால் கற்கப்படும் மொழிகள்.
# தற்கால மொழிகள்

## ஐக்கிய இராச்சியம்

ஐக்கிய ராச்சியத்தில் ஆங்கிலமும் வேல்சு மொழியும் கற்பிக்கப் படுகின்றன. மாணவர்கள் வெளிநாட்டு மொழி ஒன்றையும் பள்ளிக்காலத்தில் சில ஆண்டுகள் கற்க வேண்டும்.
# தற்கால மொழிகள்

## ஐக்கிய அமெரிக்கா

ஐக்கிய அமெரிக்காவிற்கு ஆட்சிமொழி இல்லையெனினும் மணவர்கள் ஆங்கிலம் கற்கின்றனர். அமெரிக்காவில் அதிகம் கற்கப்பட்ட மொழிகள் எசுப்பானியம், பிரெஞ்சு ,இத்தாலி, யப்பானியம், சீனம், உருசிய மொழி, அரபி மொழிகள் ஆகும்.
# ஆகாஷ் 2 (தத்தல் கணினி)

டேட்டாவின்ட் **ஆகாஷ் 2** (Aakash II), அண்ட்ராய்டு இயங்குதளத்தில் இந்தியாவிலேயே முழுமையாக வடிவமைக்கப்பட்டுள்ள இரண்டாம் பதிப்பு தத்தல் தனிப்பயன் கணினியாகும். ஆகாஷ் வகை தத்தல் கணினிகளிலேயே உலகில் மிக குறைந்த விலைக்கு விற்கப்படும் தத்தல் கணினியாகும். நூறு ஆகாஷ் 2 வின் மென்பொருள் மதிப்புயர்வை தேர்வு செய்ய ஐஐடி-பாம்பேவிடம் ஒப்படைத்து அது அனுமதிக்கப்பட்டுவிட்டது எனவும், அவை விரைவில் சந்தைக்கு வரமெனவும், ஆனால் ஐஐடி-இராஜஸ்தான் அதனை நிராகரித்துவிட்டது எனவும் செய்தி வெளியாகியுள்ளது.
# ஔவை குறள்

**ஔவை குறள்** என்னும் நூல் ஔவையார் என்னும் பெண் புலவரால் பாடப்பட்டது. இது **அவ்வை குறள்** எனவும் வழங்கப்படுகிறது. திருவள்ளுவர் திருக்குறளில் அறம், பொருள், இன்பம் என்னும் மூன்று பால்களில் பாடல்கள் உள்ளன. எனவே வீட்டு நெறியை விளக்க இந்த நூல் பாடப்பட்டது என்பர்.. இதில் மூன்று அதிகாரங்களில் 310 குறட்பாக்கள் உள்ளன. இதன் காலம் 14ஆம் நூற்றாண்டு
# ஔவை குறள்

## நூலிலிருந்து சில பாடல்கள்

செய்தி காட்டப்பட்டுள்ள முறைமை
:பாடல்
::கருத்து
:::விளக்கம்
1
:ஆதியாய் நின்ற அறிவும் முதலெழுத்து
:ஓதிய நூலின் பயன் முதல் குறள்
::ஆதியாய் நின்ற ஒன்று அறிவு அறிவாகும். நமக்கு முதலெழுத்தாக உள்ளதும் அதுதான். நூல் ஓதியதன் பயனும் அதுதான்.
:::திருக்குறளின் முதல் இரண்டு பாடல்களில் உள்ள கருத்துக்களின் உள்ளடக்கப் பாடல் இது.
2
:கற்கிலும் கேட்கிலும் ஞானக் கருத்துற
:நிற்கில் பரமவை வீடு. கடைசிக் குறள்
::கற்றாலும் சரி, கேட்டாலும் சரி, அவற்றில் ஞானக்கருத்து வந்து அதில் நின்றால்தான் வீடுபேறு.
3
:உடம்பினைப் பெற்ற பயனாவ(து) எல்லாம்
:உடபினில் உத்தமனைக் காண் பால் 1, அதிகாரம் 2, பாடல் 1
::உடம்புக்குள்ளே இறைவன் இருக்கிறான். அவனைக் காண்பதே இவ் உடம்பினைப் பெற்ற பயன்.
:::மலர்மிசை ஏகினான் என்னும் திருக்குறள் கருத்து.
4
:முன்னைப் பிறப்பின் முயன்ற தவத்தினால்
:பின்னைப் பெரும்உணர்வு தான். பால் 1, அதிகாரம் 9, பாடல் 4
::முன்னைப் பிறப்பு என்பது முன்னோர்களின் பிறப்பு. முன்னோர் தவத்தினால் பின்னோர் மெய்யறிவாம் பெருமைக்குரிய உணர்வு எய்துவர்.
:::பேருணர்வு எனின் அளவில் விரிந்திருக்கும் உணர்வைக் குறிக்கும். இது அட்டாவதானம் போன்ற அறிவு. பெரும்உணர்வு எனில் அது மெய்ஞ்ஞான உணர்வு என்க.
5
:எள்ளகத்து எண்ணெய் இருந்ததனை ஒக்குமே
:உள்ளகத்து ஈசன் ஒளி பால் 2, அதிகாரம் 5, பாடல் 1
::உள்ளுக்குள் ஈசன் ஒளியானது, எள்ளுக்குள் இருக்கும் எண்ணெய் போன்றது.
6
:பத்துத் திசையும் பரந்த கடலுலகும்
:ஒத்தெங்கும் நிற்கும் சிவம். பால் 2, அதிகாரம் 10, பாடல் 1
::சிவமானது இடவிரிவிலும் ஒன்றாக நிற்கிறது.
7
:கண்ணாடி தன்னில் ஒளிபோல் உடம்பதனுள்
:உண்ணாடி நின்ற ஒளி பால் 3, அதிகாரம் 4, பாடல் 1
::கண்ணாடிக்கு முன் நின்றால்தான் நிழல் விழும். அதுபோல இறைவனைப் பார்த்தால்தான் உணரமுடியும்.
# ஔவை குறள்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
- ஔவை குறள், ஆறுமுக நாவலர் பரம்பரை நா கதிரைவேற்பிள்ளை பார்வையில் சென்னை இரத்தினநாயகர் அண்டு சன்ஸ் பதிப்பு 1953
குறள் மூலம் (ஔவை குறள்.pdf www.projectmadurai.org  
மா. வடிவேலு முதலியார் ஔவையார் செய்து அருளிய குறள் மூலமும் விசேஷ விருத்தியுரையும்.pdf www.projectmadurai.org
# சுகாதாரம்

கள் பரவுவதைத் தடுக்க மிகுந்த திறனுள்ள வழிமுறையாகும்.]]  
**சுகாதாரம்** (*Hygiene*) அல்லது வழக்குமொழியில் **சுத்தம்** என்பது நலம் மற்றும் நலமான வாழ்வு கருதி ஒரு சமூகத்தால் பேணப்படும் பழக்க வழக்கங்களாகும். தற்கால மருத்துவ அறிவியலில் வெவ்வேறு நோய்நிலைகளுக்கு குறிப்பிட்ட சுகாதார சீர்தரங்கள் பரிந்துரைக்கப்பட்டாலும் சுகாதாரம் குறித்த வரையறை வெவ்வேறு பண்பாடு, பாலினம் மற்றும் முதுமைக் குழுக்களில் மாறுபடுகின்றது. சில வழமையான சுகாதாரச் செய்கைகள் நல்ல பழக்கங்களாகவும் சுகாதாரம் பேணாமை வெறுப்பை ஊட்டுவதாகவும் மரியாதைக் குறைவாகவும் சிலநேரங்களில் அச்சுறுத்தலாகவும் சமூகத்தால் எடுத்துக்கொள்ளப் படுகிறது.
# சுகாதாரம்

## மேலும் பார்க்க

- உணவுச் சுகாதாரம்
- முதியோர் சுகாதாரம்
- வாய்ச் சுகாதாரம்
- தொழில்சார் சுகநலம்
# ஔவையார் பாடல்கள்

**ஔவை பாடல்கள்** என்னும் குறிப்பு ஔவையார் பாடல்களின் தொகுப்பு நூலைக் குறிக்கும். சங்கப்பாடல்களை விடுத்துச் சில நூல்கள் ஔவையாரின் பாடல்களை விருப்பம்போல் தொகுத்து வெளியிட்டுள்ளன. இவற்றை இங்கு வரன்முறைப் படுத்திக்கொள்கிறோம்.
1. ஔவையார் சங்கப்பாடல்கள்
1. ஔவையார் தனிப்பாடல்கள்
1. ஆத்திசூடி, கொன்றைவேந்தன், மூதுரை, நல்வழி - இவை 12ஆம் நூற்றாண்டு நூல்கள்
1. அசதிக்கோவை, பந்தன் அந்தாதி - இவை 17ஆம் நூற்றாண்டு நூல்கள்
1. விநாயகர் அகவல், ஞானக்குறள் - இவை 14ஆம் நூற்றாண்டு ஔவையார் பாடியவை
1. கல்வி ஒழுக்கம், நன்னூற்கோவை, நான்மணிக்கோவை, நான்மணி மாலை, அருந்தமிழ் மாலை, தரிசனப்பத்து, பிடக நிகண்டு - நூல்கள் கிடைக்கவில்லை.
# ஔவையார் பாடல்கள்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# இலங்கையில் எச்.ஐ.வி/எயிட்ஸ்

மற்ற நாடுகளுடன் ஒப்பிடுகையில் **இலங்கையில் எச்.ஐ.வி/எயிட்ஸ்** தாக்கமும் பரவல் விகிதமும் குறைவாக உள்ளது. ஆனாலும், ஆபத்திற்குட்படக்கூடிய வாய்ப்பும் உள்ளது. பாலியற் தொழிலும் ஓரினச் சேர்க்கையும் இலங்கையில் எச்.ஐ.வி/எயிட்ஸ் பரவுவதற்கு முக்கிய காரணிகளாக உள்ளன.  
2001 இல் எச்.ஐ.வி/எயிட்சுடன் வாழ்வோர் எண்ணிக்கை 7500 ஆக இருந்தது 2011 இல் 2800 ஆக குறைந்துள்ளது. இதனால் எச்.ஐ.வி/எயிட்சுடன் வாழ்வோரைக் கொண்ட 162 நாடுகளில் இலங்கை 129வது இடத்தில் உள்ளது. இலங்கையில் எச்.ஐ.வி/எயிட்ஸ் பரவல் விகிதம் 0.1 வீதமாகக் காணப்படுகையில் பெண்கள் நோய்த்தாக்கத்திற்குள்ளாகும் வீதம் கூடுதலாகக் காணப்படுகிறது. எச்.ஐ.வி/எயிட்சுடன் வாழும் ஆண், பெண் விகிதம் 1.4 க்கு 1 என உள்ளது.
# சங்கப்புலவர் பாடல் தொகை

சங்க காலப் புலவர்களால் பாடப்பட்ட எட்டுத்தொகை, பத்துப்பாட்டு ஆகிய நூல்களில் கிடைத்துள்ள பாடல்கள் 2381. இவற்றில் பாடியவரின் பெயர் தெரிந்த பாடல்கள் 2279. இவற்றைப் பாடிய புலவர்கள் 473 பேர். இவர்களில் அதிக பாடல்கள் பாடிய புலவர்களின் வரிசை இவ்வாறு அமைகிறது.
;100 பாடல்களுக்கு மேல் பாடிய புலவர்கள்
:235 கபிலர் (ஐங்குறுநூறு 100, குறிஞ்சிப்பாட்டு 1, கலித்தொகை 28 பாடல்கள் உட்பட)
:127 அம்மூவனார் (ஐங்குறுநூறு 100 உட்பட)
:110 ஓரம்போகியார் (ஐங்குறுநூறு 100 உட்பட)
:104 பேயனார் (ஐங்குறுநூறு 100 உட்பட)
:103 ஓதலாந்தையார் (ஐங்குறுநூறு 100 உட்பட)
;50 பாடல்களுக்கு மேல் பாடிய புலவர்கள்
:85 பரணர்
:79 மருதனிள நாகனார் (கலித்தொகையில் 35 பாடல்கள் உட்பட)
:68 பாலை பாடிய பெருங்கடுங்கோ (கலித்தொகையில் 35 பாடல்கள் உட்பட)
:59 ஔவையார்
;20 பாடல்களுக்கு மேல் பாடியபுலவர்கள்
:40 நல்லந்துவனார் (கலித்தொகையில் 33, பரிபாடலில் 4 உட்பட)
:37 நக்கீரர்
:35 உலோச்சனார்
:30 மாமூலனார்
:23 கயமனார்
:21 பெருங்குன்றூர் கிழார்
:20 பேரிசாத்தனார்  
பிறரது பாடல்கள் 20 இற்குக் குறைவாகவே உள்ளன.
# சங்கப்புலவர் பாடல் தொகை

## கருவிநூல்

- சங்க இலக்கியம் (பாட்டும் தொகையும்), எஸ். வையாபுரிப்பிள்ளை இரண்டாம் பதிப்பு, 1967.
# சுரேஷ் சம்பந்தம்

**சுரேஷ் சம்பந்தம்** ஆரஞ்சுஸ்கேப்(ஆங்கிலம்: OrangeScape) என்ற கணிணி மென்பொருள் நிறுவனத்தின் நிறுவனர் மற்றும் கிஸ்ஃபுலோ-ன்(ஆங்கிலம்: Kissflow) முதன்மை செயல் அதிகாரி ஆவார். புதுச்சேரியில் பிறந்து தமிழ்நாட்டின் கடலூர் மாவட்டத்தில் வளர்ந்த இவர் ஒரு முதல் தலைமுறை தொழில் முனைவோர் ஆவார்.
# சுரேஷ் சம்பந்தம்

## கல்வி மற்றும் தொழில் வாழ்க்கை

சுரேஷ் சம்பந்தம் புதுச்சேரியில் பிறந்து தமிழ்நாட்டின் கடலூர் எனும் மூன்றாம் நிலை நகரில்(Tier-III city) வளர்ந்தார். ஒரு தன்னாக்க தொழில் முனைவோர் ஆன இவர் தன்னுடைய பள்ளிப்படிப்பை கடலூர் புனித ஜோசப் பள்ளியில் 1990 ஆம் ஆண்டு முடித்தவுடன் தன் 17-ம் வயதில் தன் தந்தையாரின் நிலம், மனை, சொத்து விற்பனை தொழிலில் ஈடுபட்டார். பின்னர் 1993-ம் ஆண்டு தொலைதூரக் கல்வி முறையில் சென்னைப் பல்கலைக்கழகத்தில் இளநிலை வணிகவியல் பட்டம் பெற்றார்.
# சுரேஷ் சம்பந்தம்

## பொது வாழ்க்கை

சுரேஷ் சம்பந்தம் சாஸ் தொடர்பான சாஸ்பூமி(SaaSBoomi) எனப்படும் ஆசியாவின் பெரிய சாஸ் கலந்தாய்வு மாநாட்டின் நிறுவனர்களில் ஒருவர் ஆவார். மேலும் தொழில் முனைவு குறித்து இவர் பல தொழில் சார் மன்றங்களிலும், கல்லூரிகளிலும் 'சங்கே முழங்கு' உள்ளிட்ட தலைப்புகளில் தொடர்ந்து உரையாற்றிவருகிறார். ஃபோர்ப்ஸ்(Forbes), ஆந்த்ரப்புரூனர் இதழ்(Entrepreneur magazine), மீடியம்-இணையதளம்(Medium-website), ஆங்கில நாளிதழான தி இந்து உள்ளிட்டவற்றில் தொழில் சார்ந்த தலைப்புகளில் எழுதிவருகிறார்.
# சுரேஷ் சம்பந்தம்

## காப்புரிமங்கள்

சுரேஷ் சம்பந்தம் பின்ரும் 3 காப்புரிமங்களை தன் பெயரில் கொண்டுள்ளார் (தனியாகவோ அல்லது கூட்டாகவோ)  
- US8055995B2.
- US7464185B2.
- US20060200772A1.
# சுரேஷ் சம்பந்தம்

## புத்தகங்கள்

சுரேஷ் சம்பந்தம் பற்றி பின்வரும் 3 புத்தகங்களில் அதிகாரங்கள் உள்ளன  
- ஆங்கிலம் - Dreamchasers: Entrepreneurs from the South of the Vindhyas from vitastapublishing by Shobha Warrier .
- ஆங்கிலம் - Surge: Tamil Nadu's Growth Story from Westland Ltd Sushila Ravindranath.
- ஜீரோ டூ ஹீரோ விகடன் பதிப்பகத்திலிருந்து.
# சுரேஷ் சம்பந்தம்

## விருதுகள்

- **2018:** சிஐஐ(CII - Confederation of Indian Industries)-யிடமிருந்து '2018-ம் ஆண்டிற்கான தொழில் முனைவோர் விருது'
- **2018:** கடலூரின் சிறந்த குடிமகன் உயர் சாதனையாளர் விருது Awarded the ‘Cuddalore Best Citizen High Achiever Award’
- **2019:** இன்டர்ஆப் 2019(Interop 2019) நிகழ்வில் சிறந்த இன்டர்ஆப் விருது(Best of Interop Awards) கிஸ்ஃபுளோ நிறுவனத்திற்கு கிடைத்தது
- **2019:** ஆனந்த விகடன் ஸ்டார்ட்அப் சாம்பியன் விருது